

LĒMUMS

Ādažos, Ādažu novadā

2024. gada 28. novembrī **Nr.** **470**

**Par sadarbības līguma slēgšanu ar SIA “Ādažu ūdens”**

Ādažu novada pašvaldība dome 2024. gada 25. aprīlī pieņēma lēmumu Nr.164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”, atbalstot projekta “Infrastruktūras uzlabošana uzņēmējdarbības attīstībai Ādažos” (turpmāk – Projekts) pieteikuma sagatavošanu un iesniegšanu projektu atlasei pasākumā “5.1.1.1. Infrastruktūra uzņēmējdarbības atbalstam”, saskaņā ar pieņemtajiem Ministru kabineta 2024. gada 16. janvāra noteikumiem Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” (turpmāk – Pasākums) īstenošanas noteikumi” (turpmāk – Noteikumi).

Saskaņā ar Noteikumu 6. punktu, Pasākuma mērķis ir attīstīt uzņēmējdarbības publisko infrastruktūru un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.

Saskaņā ar Noteikumu III. nodaļu, Ādažu novada pašvaldība var pretendēt uz Eiropas Savienības fondu līdzekļiem Pasākuma pirmās atlases kārtas iesniegumu atlasē, kuras ietvaros projektu iesniegšanas termiņš ir 2024. gada 31. decembris, kā arī trešās kārtas ietvaros, kuras uzsaukums plānots līdz 2026. gadam. Pašvaldības dome ar tās 2024. gada 25. aprīļa lēmumu Nr.164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” nolēma piedalīties projektu konkursā un iesniegt Projekta pieteikumu.

Ādažu novada industriālās un rūpnieciskās apbūves teritorijas atrodas Ādažos (Jaunkūlu un Veckūlu ielām pieguļošajos nekustamajos īpašumos).

Projekta ietvaros plānots veikt ceļu satiksmes infrastruktūras attīstīšanu, teritorijas labiekārtošanu un kanalizācijas tīklu attīstību, t.sk.:

1. Jaunkūlu ielas (visā garumā) un Veckūlu ielas (posma) braucamās daļas asfaltbetona ceļa seguma rekonstrukciju un asfaltbetona seguma izbūvi;
2. gājēju–veloceliņa un apgaismojuma izbūvi Jaunkūlu ielā (no Rīgas ielas līdz Plostnieku ielai) un Veckūlu ielas sākumposmā (150 m);
3. kanalizācijas izbūvi pa Jaunkūlu ielu (līdz Plostnieku ielai (400 m)), ar pieslēgumu esošajai sūkņu stacijai.

Projekta ietvaros pašvaldība plāno pieteikt Projektu, kura izpilde plānota 3 kārtās:

* 1.kārtā – Jaunkūlu ielas no Rīgas gatves (600 m) pārbūve un piegulošās teritorijas labiekārtojums (plānotās kopējās izmaksas 1 046 960 *euro*), tajā skaitā ūdensapgāde un kanalizācija(ārējā) (UKT)
* 2.kārtā – Jaunkūlu ielas pārbūve līdz Plostnieku ielai (200 m) un piegulošās teritorijas labiekārtojums (plānotās kopējās izmaksas 365 685 *euro*);
* 3.kārtā – Veckūlu ceļa posma (150 m) pārbūve un piegulošās teritorijas labiekārtojums (plānotās kopējās izmaksas 255 478 *euro*).

Ņemot vērā Projekta katrai kārtai paredzēto finansējumu, Projekta ietvaros pašvaldības ieskatā ir lietderīgi līdz 2024. gada 31. decembrim izsludinātajā Projekta 1. kārtas uzsaukumā iesniegt 1. kārtu un līdz 2025. gada 28. februārim izsludinātajā Projekta 2. kārtas uzsaukumā iesniegt – 2. un 3. kārtu.

Ārējo ūdensapgādes un kanalizācijas tīklu izbūve pa Jaunkūlu ielu līdz Plostnieku ielai 400 m garumā plānota 57 233 *euro* apmērā, ko pašvaldība paredz finansēt no Projekta līdzekļiem.

Atbilstoši Noteikumu 27.5. punktam pašvaldība var slēgt rakstisku sadarbības līgumu ar pašvaldības kapitālsabiedrību, kas veic pašvaldības deleģētos pārvaldes uzdevumus vai ir noslēgusi pakalpojumu līgumu par sabiedrisko pakalpojumu sniegšanu. Ādažu novadā šādus pakalpojumus nodrošina SIA “Ādažu ūdens”.

Projekta ietvaros paredzēto ārējo ūdensapgādes un kanalizācijas tīklu izbūvei nepieciešams noslēgt sadarbības līgumu ar SIA “Ādažu ūdens”, paredzot, ka:

* tīklu izbūve notiks Projekta 1.kārtas ietvaros;
* pēc būvdarbu izpildes SIA “Ādažu ūdens” veiks tīklu pieslēgumu sūkņu stacijai;
* SIA “Ādažu ūdens” noslēdz līgumu ar SIA “Berlat Grupa” par pieslēguma nodrošinājumu ierīkotajam ūdensapgāde un kanalizācija(ārējā) (UKT) tīklam;
* ar tīklu izbūvi saistītās izmaksas tiks iekļautas Projekta kopējo izmaksu budžeta tāmē.

Pamatojoties uz Pašvaldību likuma 4. panta pirmās daļas 1. punktu, Noteikumu 27.5. punktu un Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Noslēgt sadarbības līgumu ar SIA “Ādažu ūdens”, vienotais reģistrācijas Nr. 40003929148,par projekta “Infrastruktūras uzlabošana uzņēmējdarbības attīstībai Ādažos” īstenošanu, t.sk., ka:
   1. tiks izbūvēts 400 m garš kanalizācijas tīkla posms pa Jaunkūlu ielu līdz Plostnieku ielai ar pieslēgumu pie esošās sūkņu stacijas;
   2. ar kanalizācijas izbūvi saistītās izmaksas 57 233 *euro* apmērā tiks ietvertas Projekta izdevumos, Centrālās pārvaldes Attīstības un projektu nodaļas 2025. gada budžeta tāmē.
2. Centrālās pārvaldes Juridiskajai un iepirkumu nodaļai, sadarbībā ar Attīstības un projektu nodaļu, līdz 12.12.2024. sagatavot 1. punktā minēto sadarbības līgumu.
3. Pašvaldības domes priekšsēdētājai parakstīt 2. punktā noteikto līgumu.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU